**SMART ISLAND KRK d.o.o.**

# Izvješće poslovodstva Društva

**ZA 2022. GODINU**

**Krk, svibanj 2023**

# OSNOVNI PODACI O DRUŠTVU

#### Opći podaci i temeljne djelatnosti

Smart island Krk je društvo s ograničenom odgovornošću (dalje: Društvo) za projektiranje, građenje i uslužne djelatnosti. Društvo je 15. prosinca 2019. godine registrirano u Trgovačkom sudu u Rijeci (Rješenje broj Tt-19/6314-2) pod matičnim brojem suda MBS 040410444.

Temeljni kapital Društva upisan je u sudski registar navedenog suda u iznosu od 6.014.000,00 kn.

Osnovne djelatnosti Društva su do dana podjele, 31. ožujka 2022. godine bile slijedeće:

* Djelatnost žičane telekomunikacije
* Instalacijske djelatnosti
* Proizvodnja radiotelevizijskih i komunikacijskih aparata i opreme
* Projektiranje i građenje građevina te stručni nadzor

Nakon 31. ožujka 2022. godine na koji dan je izvršena i pravna podjela Društva (vidjeti u nastavku podnaslov – Podjela Društva) Društvo je preuzelo obavljati i djelatnosti:

* gradnja i održavanje i najam elektroničke komunikacijske infrastrukture (EKI),
* upravljanje punionicama za električna vozila,
* održavanje i upravljanje sustavom javne rasvjete (u vlasništvu JLS),
* održavanje i upravljanja sustavom iznajmljivanja električnih bicikala

Društvo ima skupštinu društva i upravu.

Skupštinu društva čine članovi društva (osnivači) – jedinice lokalne samouprave, a njome predsjeda predsjednik. Predsjednik skupštine imenuje se na vrijeme od godine dana.

Svaki član skupštine ostvaruje prava i dužnosti sukladno veličini temeljnog uloga.

Skupština društva odlučuje o svim bitnim stvarima kao što su financijski izvještaji, godišnji planovi poslovanja, investicijski i razvojni planovi, cijene usluga i slično.

Poslove društva vodi uprava koja se sastoji od jednog direktora kojeg imenuje skupština. Uprava društva zastupa društvo, rukovodi i organizira proces rada i poslovanja te obavlja i druge poslove na temelju zakona i ovlaštenja.

Direktor Društva je Neven Hržić, mag.ing.aedif. koji je na dužnost imenovan od 10. svibnja 2022. godine za razdoblje od 10.05.2022. do 31.12.2025. godine.

Temeljem Obavijesti o razvrstavanju poslovnog subjekta prema Nacionalnoj klasifikaciji djelatnosti koju je izdao Državni zavod za statistiku Zagreb, od 10.12.2019. godine, Društvo ima brojčanu oznaku razreda 6110 djelatnost žičane telekomunikacije, matični broj poslovnog subjekta je 05202418, a OIB je 71183086599.

U 2022. godini Društvo je prosječno zapošljavalo 7 radnika (2021.: 2 radnika).

#### Podjela sa preuzimanjem

Dana 14. veljače 2022. godine sačinjen je Ugovor o podjeli sa preuzimanjem društva kapitala (odvajanje s preuzimanjem) (dalje Ugovor) sklopljenim između društava PONIKVE EKO OTOK KRK d.o.o. kao društvo koje se dijeli i SMART ISLAND KRK d.o.o. kao društvo preuzimatelj.

Opis, raspored i vrijednost imovine i obveza određeni su Ugovorom, a konačne vrijednosti temelje se na vrijednostima iz bilance podjele društva izrađenoj na dan 31.03.2022. godine. U organizacijskim smislu došlo je do prijenosa odjela Energetika iz društva koje se dijeli na Društvo preuzimatelja.

Prije podjele temeljni kapital Društva preuzimatelja iznosio je 200.000,00 kn, a nakon podjele je povećan na iznos od 6.014.000,00 kn.

####  Organizacija i radnici

U Društvu postoji ured direktora i pomoćnika direktora te dvije radne jedinice RJ Javna rasvjeta i RJ Energetika.

Na dan 31. prosinca 2022. godine Društvo zapošljava 9 radnika (2021.: 2 radnika). U 2022. godini Društvo je prosječno zapošljavalo 7 radnika (2021.: 2 radnika).

# FINANCIJSKI POKAZATELJI I OSTVARENI REZULTAT

U svrhu prikaza pokazatelja i analize poslovanja u nastavku se daju prilagođeni prikaz Bilance i Računa dobiti i gubitka budući da su ostali analitički podaci dani u bilješkama uz financijske izvještaje.

Ostaje napomene dana u bilješkama da usporedna analiza nije primjenjiva budući je Društvo značajno izmijenjeno pripajanjem dijela društva Ponikve eko otok Krk.

**3.1. BILANCA**

| **Naziv pozicije** | **Rbr.****bilješke** | **Prethodna godina** | **Tekuća godina** | **% u Aktivi** | **Likvidnost (kratkotrajna imovina/ kratkoročne obveze)** |
| --- | --- | --- | --- | --- | --- |
| **1** | **3** | **4** | **5** | **6** | **7** |
| **AKTIVA** |
| **B) DUGOTRAJNA IMOVINA**  |  | 25.403 | ***35.958.534*** | **92,79%** |   |
| I. NEMATERIJALNA IMOVINA  | **5.** | 0 | 828.163 | ***2,30%*** |   |
|  6. Ostala nematerijalna imovina |  | 0 | 828.163 |   |   |
| II. MATERIJALNA IMOVINA  | **5.** | 25.403 | 35.085.471 | ***97,57%*** |   |
|  2. Građevinski objekti |  | 0 | 7.848.249 |   |   |
|  3. Postrojenja i oprema  |  | 6.567 | 755.846 |   |   |
|  4. Alati, pogonski inventar i transportna imovina |  | 18.836 | 2.358.975 |   |   |
|  7. Materijalna imovina u pripremi |  | 0 | 24.122.401 |   |   |
| III. DUGOTRAJNA FINANCIJSKA IMOVINA | **6.** | 0 | 44.900 | ***0,12%*** |   |
|  10. Ostala dugotrajna financijska imovina |  | 0 | 44.900 |   |   |
| IV. POTRAŽIVANJA  |  | 0 | 0 |   |   |
| **C) KRATKOTRAJNA IMOVINA** |  | 486.845 | ***2.796.051*** | **7,21%** | 1,24 |
| I. ZALIHE  | **7.** | 0 | 524.606 | ***18,76%*** |   |
|  1. Sirovine i materijal |  | 0 | 524.606 |   |   |
| II. POTRAŽIVANJA  |  | 50.717 | 889.697 | ***31,82%*** |   |
|  3. Potraživanja od kupaca | **8.** | 50.717 | 848.226 |   |   |
|  5. Potraživanja od države i drugih institucija |  | 0 | 1.355 |   |   |
|  6. Ostala potraživanja | **8.** | 0 | 40.116 |   |   |
| IV. NOVAC U BANCI I BLAGAJNI | **9.** | 436.128 | 1.381.748 | ***49,42%*** |   |
| **E) UKUPNO AKTIVA**  |  | **512.248** | **38.754.585** |   |   |
| **F) IZVANBILANČNI ZAPISI** | **14.** | 0 | 11.194.726 |   |   |
| **PASIVA** |
| **A) KAPITAL I REZERVE**  | **10.** | 200.992 | ***29.486.878*** | **76,09%** |   |
| I. TEMELJNI (UPISANI) KAPITAL |  | 200.000 | 6.014.000 | ***20,40%*** |   |
| II. KAPITALNE REZERVE |  | 0 | 22.643.903 | ***76,79%*** |   |
| VI. ZADRŽANA DOBIT ILI PRENESENI GUBITAK |  | -146.364 | 992 | ***0,00%*** |   |
|  1. Zadržana dobit |  | 0 | 992 |  |   |
|  2. Preneseni gubitak |  | 146.364 | 0 |  |   |
| VII. DOBIT ILI GUBITAK POSLOVNE GODINE |  | 147.356 | 827.983 | ***2,81%*** |   |
|  1. Dobit poslovne godine |  | 147.356 | 827.983 |   |   |
| **C) DUGOROČNE OBVEZE**  | **11.** | 252.658 | 4.099.809 | **10,58%** |   |
|  7. Obveze za predujmove |  | 252.658 | 0 |   |   |
|  10. Ostale dugoročne obveze |  | 0 | 4.099.809 |   |   |
| **D) KRATKOROČNE OBVEZE** | **12.** | 58.598 | 2.262.010 | **5,84%** |   |
|  6. Obveze prema bankama i drugim financijskim institucijama |  | 0 | 83.502 |   |   |
|  7. Obveze za predujmove |  | 0 | 197.431 |   |   |
|  8. Obveze prema dobavljačima |  | 25.517 | 301.063 |   |   |
|  10. Obveze prema zaposlenicima |  | 19.439 | 103.186 |   |   |
|  11. Obveze za poreze, doprinose i sl. davanja |  | 13.642 | 266.077 |   |   |
|  14. Ostale kratkoročne obveze |  | 0 | 1.310.751 |   |   |
| **E) ODGOĐENO PLAĆANJE TROŠKOVA I PRIHOD BUDUĆEGA RAZDOBLJA** | **13.** | 0 | 2.905.888 | **7,50%** |   |
| **F) UKUPNO – PASIVA** |  | **512.248** | **38.754.585** |   |   |
| **G) IZVANBILANČNI ZAPISI** | **14.** | 0 | 11.194.726 |   |   |

**3.2. RAČUN DOBITI I GUBITKA**

|  |  |  |  |  |  |
| --- | --- | --- | --- | --- | --- |
| **Naziv pozicije** | **Rbr. bilješke** | **Prethodna godina** | **Tekuća godina** | **Promjena 5/4** | **% od ukupnog iznosa stavke** |
| **1** | **3** | **4** | **5** | **6** | **7** |
| **I. POSLOVNI PRIHODI** (AOP 128 do 132) | **2.1** | 506.147 | **4.206.673** | 731% | **98%** |
|  2. Prihodi od prodaje (izvan grupe) |  | 175.783 | 2.785.896 | 1485% | 66% |
|  5. Ostali poslovni prihodi (izvan grupe) |  | 330.364 | 1.420.777 | 330% | 34% |
| **II. POSLOVNI RASHODI** (AOP 134+135+139+143 do 145+148+155) |  | 358.791 | **3.292.093** | 818% | **98%** |
|  2. Materijalni troškovi (AOP 136 do 138) | **3.1.1** | 72.469 | 882.189 | 1117% | 27% |
|  *a) Troškovi sirovina i materijala*  |  | 25.440 | 256.029 | 906% | 29% |
|  *c) Ostali vanjski troškovi*  |  | 47.029 | 626.160 | 1231% | 71% |
|  3. Troškovi osoblja (AOP 140 do 142) | **3.1.2** | 257.016 | 1.194.046 | 365% | 36% |
|  *a) Neto plaće i nadnice* |  | 174.496 | 774.647 | 344% | 65% |
|  *b) Troškovi poreza i doprinosa iz plaća* |  | 72.372 | 310.757 | 329% | 26% |
|  *c) Doprinosi na plaće* |  | 10.148 | 108.642 | 971% | 9% |
|  4. Amortizacija | **3.1.3** | 3.477 | 1.062.040 | 30445% | 32% |
|  5. Ostali troškovi | **3.1.4** | 25.829 | 150.970 | 484% | 5% |
|  8. Ostali poslovni rashodi | **3.1.6** | 0 | 2.848 |   | 0% |
| **III. FINANCIJSKI PRIHODI** (AOP 157 do 166) | **2.2** | 1 | **80.080** | 8007900% | **2%** |
|  7. Ostali prihodi s osnove kamata |  | 1 | 80.080 | 8007900% | 100% |
| **IV. FINANCIJSKI RASHODI** (AOP 168 do 174) | **3.2** | 1 | **79.020** | 7901900% | **2%** |
| 3. Rashodi s osnove kamata i slični rashodi |  | 1 | 78.992 | 7899100% | 100% |
| 4. Tečajne razlike i drugi rashodi |  | 0 | 28 |   | 0% |
| **IX. UKUPNI PRIHODI** (AOP 127+156+175 + 176) |  | 506.148 | **4.286.753** | 747% |   |
| **X. UKUPNI RASHODI** (AOP 133+167+177 + 178) |  | 358.792 | **3.371.113** | 840% |
| **XI. DOBIT ILI GUBITAK PRIJE OPOREZIVANJA** (AOP 179-180) | **4.** | 147.356 | 915.640 | 521% |
|  1. Dobit prije oporezivanja (AOP 179-180) |  | 147.356 | 915.640 | 521% |
|  2. Gubitak prije oporezivanja (AOP 180-179) |  | 0 | 0 |   |
| **XII. POREZ NA DOBIT** | **4.** | 0 | 87.657 |   |
| **XIII. DOBIT ILI GUBITAK RAZDOBLJA** (AOP 181-184) | **4.** | 147.356 | 827.983 | 462% |
|  1. Dobit razdoblja (AOP 181-184) |  | 147.356 | 827.983 | 462% |
|  2. Gubitak razdoblja (AOP 184-181) |  | 0 | 0 |   |

# ZNAČAJNA ULAGANJA

U 2022. godini ističu se sljedeće investicije:

* izgradnja elektroničke komunikacijske infrastrukture (EKI mreža),
* EU projekti SYNERGY i frESCO
* punionice za električne bicikle i električni bicikli

**4.1. Elektronička komunikacijska infrastruktura – EKI mreža**

Tijekom 2022. godine uloženo je 517.351,45 kn u izgradnju EKI mreže koja se polaže uz rekonstrukcije ili izgradnju novih vodovodnih i kanalizacijskih vodova društva Ponikve voda d.o.o. Izgradnju su financirale jedinice samouprave otoka Krka na čijem se području mreža gradi.

**4.2. EU projekti**

Društvo sudjeluje u dva EU projekta SYNERGY I frESCO. Oba projekta su istraživački razvojni projekt iz progama Horizon (Obzor) 2020:

1. **Projekt SYNERGY:**

U projektu sudjeluje 24 partnera. Ukupni budžet projekta je 12,39 milijuna EUR, a cilj je razviti platformu za sigurnu razmjenu i aktivaciju podataka koji nastaju u području energetike. Udio sufinanciranja EU iznosi 70% prihvatljivih troškova.

U 2022. godini troškovi vanjskih usluga Društva iznose 75.701,03 kn i pokriveni su prihodima EU projekta u iznosu od 60.299,40 kn. Trošak radnika angažiranih na tom projektu pokriven je prihodom u iznosu od 125.838,84 kn.

1. **Projekt frESCO:**

U projektu sudjeluje 14 partnera. Ukupni budžet projekta iznosi 5,12 milijuna EUR, a cilj je razviti posovne modele energetske učinkovitosti. Udio sufinanciranja EU iznosi 70% prihvatljivih troškova.

U 2022. godini troškovi vanjskih usluga iznose 127.643,37 kn i pokriveni su prihodima EU projekta u iznosu od 89.350,35 kn. Trošak radnika angažiranih na tom projektu pokriven je prihodom u iznosu od 197.816,27 kn.

**4.3. Punionice za električne bicikle i električni bicikli**

Društvo je tijekom godine ugovorom o prijenosu imovine preuzelo:

- 10 kom punionica za e-bicikle od Grada Krka te Općina: Baška, Dobrinj, Malinska-Dubašnica, Omišalj i Vrbnik

- 1 punionicu za e-vozilo od Grada Krka,

- 10 kom e-bicikli od Grada Krka, Općine Malinska-Dubašnica, i Općine Vrbnik.

- 15 kom e-bicikli Općine Omišalj i Općine Baška.

# BUDUĆE AKTIVNOSTI

Društvo je u 2022. godini sklopilo ugovor o kreditu s Erste&Steiermarkische bankom na 11.000.000,00 kn uz fiksnu godišnju kamatnu stopu od 0,99% s rokom korištenja do 31.12.2024. godine te rokom otplate od 15 godina. Kreditna sredstva će se koristiti za **nastavak ulaganja u EKI mrežu** na otoku Krku odnosno u svjetlovodnu mrežu (optiku) koja bi se ugrađivala u postojeće cijevi.

# UPRAVLJANJE RIZICIMA

**VALUTNI RIZIK**

Valutni rizik je rizik da će se vrijednosti financijskih instrumenata promijeniti uslijed promjene tečaja. Društvo je izloženo promjenama vrijednosti EUR-a, jer su obveze po primljenim predujmovima EU projekata denominirane u stranoj valuti, što Društvo izlaže valutnom riziku.

Obzirom da je jedina korištena ino valuta bila euro, pozivajući se na Bilješku 18. Društvo će biti riješeno ovoga rizika od 1.1.2023. godine.

**KAMATNI RIZIK**

Kamatni rizik je rizik da će se vrijednosti financijskih instrumenata promijeniti uslijed promjene tržišnih kamatnih stopa u odnosu na kamatne stope primjenjive na financijske instrumente.

Društvo nema dugoročnih obveza uz promjenjivu kamatnu stopu, te kao posljedicu toga nema izloženost riziku promjene kamatne stope.

**KREDITNI RIZIK**

Kreditni rizik je rizik da jedna strana u financijskom instrumentu neće ispuniti svoje obveze te da će time prouzročiti nastanak financijskog gubitka drugoj strani. Financijska imovina koja potencijalno može izložiti Društvo kreditnom riziku obuhvaća novac i potraživanja od kupaca. Potraživanja od kupaca iskazana su umanjena za rezerviranja za utužena sumnjiva i sporna potraživanja. Nema dodatnog kreditnog rizika za podmirenje kratkoročnih obveza Društva koji bi utjecao na povećanje vrijednosti rezerviranja za umanjenje vrijednosti kupaca i ostalih potraživanja.

**RIZIK LIKVIDNOSTI**

Rizik likvidnosti, koji se također naziva rizikom financiranja, je rizik suočavanja Društva s teškoćama u pribavljanju sredstava za podmirenje obveza po financijskim instrumentima. Kratkoročne obveze Društva koje dospijevaju u 2022. godini pokrivene su kratkotrajnom imovinom.

Upravljanje ovim rizikom dijelom se svodi na usklađenje priljeva sredstava od strane jedinica lokalne samouprave po ugovorima o sufinanciranju investicija.

Iako je na početku turističke sezone bio prisutan rizik rata u Ukrajini u konačnici nije došlo do smanjenja turističkih aktivnosti na otoku. Naprotiv turistička sezona je bila naglašeno dobra što je utjecalo na značajnije smanjenje rizika likvidnosti za razliku od prethodnog razdoblja koje je bilo pod utjecajem pandemija COVID-19.

**Procjena fer vrijednosti**

Glavni financijski instrumenti Društva koji se ne vode po tržišnoj vrijednosti su novac i novčani ekvivalenti, potraživanja od kupaca, ostala potraživanja, dugoročna financijska imovina, obveze prema dobavljačima i ostale obveze, te dugoročni krediti.

Iskazana knjigovodstvena vrijednost novca i novčanih ekvivalenata približna je njihovoj fer vrijednosti zbog kratkoročnog dospijeća ovih financijskih instrumenata.

# AKTIVNOSTI ISTRAŽIVANJA I RAZVOJA

Društvo tijekom godine nije imalo izražene aktivnosti istraživanja i razvoja.

# PODACI O PODRUŽNICAMA

Obzirom na svoj ustroj Društvo nema podružnica.

# DOGAĐAJI OD UTJECAJA NA BUDUĆE POSLOVANJE

Kako je navedeno u točki 5. pod rizikom likvidnosti, smatralo se da bi Rusko-ukrajinski rat koji je započeo u veljači 2022. godine mogao utjecati na nedostatak fosilnih goriva, ali i na turističku sezonu 2022. godine.

Trenutno stanje i ekonomske prognoze pod uvjetom da navedeni rat ne eskalira ne ukazuju na smanjenje prihoda gospodarstvenika koji ovise o turizmu te navedeni rizik likvidnosti se u narednoj godini ne smatra naglašenim. Ostaju stalni operativni rizici poslovanja Društva, a Društvo i nadalje poduzima sve aktivnosti oko prevladavanja tih rizika (kontrola rashoda te utroška vlastitih sredstava u financiranju ulaganja u nova osnovna sredstva radi zaštite likvidnosti Društva).

Prelaskom na euro od 1.1.2023. godine Društvo je bilo izloženo operativnom riziku prilagodbe poslovnik procesa uvođenju nove novčane valute, a posebno u domeni prilagodbe računovodstvenih programa. Budući je društvo još tijekom izvještajne godine poduzelo pripremne aktivnosti kroz dogovore sa isporučiteljima ovih usluga navedeno ne bi trebalo imati značaj utjecaj.

Krk, 10. svibanj 2023.

 Uprava Društva:

 Neven Hržić, mag.ing.aedif.